Bór-Komorowski trodde sommeren 1944 at det 3. sovjetiske panserkorps snart ville rykke inne i Warszawa. Han ønsket at hovedstaden i stedet skulle frigjøres av nasjonale styrker. De polske lederne antok at de tyske styrkene snart ville oppgi Warszawa. Attentatet og kuppforsøket mot Hitler 20. juli styrket oppfatningen av at tyske styrker var i ferd med å miste kampviljen. Den røde armé tok Chełm 22. juli 1944, den første vesentlige byen vest for Bug. Den røde armé rykket raskt frem, de var ventet i Warszawa innen få dager, og kunne da innsette Lublin-komiteen i hovedstaden.